kardosdrur/scandi-wiki huggingface dataset:
Kristian Brandt

Kristian Kornelius Hagemann Brandt (16. oktober 1859 i Kristiania – 31. maj 1932) var en norsk læge.

Brandt blev student 1877 og cand.med. 1884. Efter at have tilendebragt sin hospitalsuddannelse ved det norske Rigshospital og Fødselsstiftelse, rejste han 1885 gennem Amerika til Hawaii, men vendte 1886 tilbage til Kria, hvor han virkede som praktisk læge, idet han særlig kastede sig over studiet af kvindesygdomme og fødselsvidenskab.

1893 tog han den medicinske doktorgrad med en afhandling om det ektopiske Svangerskab. 1896-99 var han reservelæge ved Fødselsstiftelsen. 1900 blev han universitetsstipendiat i gynækologi og holdt nu, ligesom i øvrigt tidligere, forelæsninger i dette fag ved Københavns Universitet. Efter Edvard Schønbergs død blev han 1906 professor i gynækologi og fødselsvidenskab og bestyrer af Fødselsstiftelsen.

Brandts videnskabelige arbejder, som for størstedelen findes i Norsk Magasin for Lægevidenskaben, beskæftiger sig såvel med gynækologiske som obstetriske emner, og han har i stor udstrækning deltaget i diskussionen af disse spørgsmål. Fra 1898 var han medlem af Kristiania Sundhedskommission. Han har planlagt og forestået opførelsen af den store ny »Kvindeklinik« (Fødselsstiftelse og gynækologisk universitetsklinik) på det ny norske Rigshospital, som indviedes 1914.

Kilder 

 

Læger fra Norge
Gynækologer
Faglitterære forfattere fra Norge
Personer fra Oslo
Salmonsens
Norsksprogede forfattere fra Norge
Eksonym og endonym

Et eksonym (fra  (),  eller - (),  og  (), ) er et stednavn eller demonym på et andet sprog end det, der tales af indbyggerne på stedet.

Et endonym (fra  (),  eller -, (-),  og , (), ) eller autonym er modsat et eksonym stednavnet eller demonymet på sproget, der tales af indbyggerne på stedet.

Eksempel: Allemagne, Germany og Tyskland er eksonymer, mens Deutschland er endonym. Alle navne betegner det samme land.

På dansk anvendes både eksonymer og endonymer for navne på andre lande, Tyskland er allerede nævnt. Storbritannien, Frankrig og Japan er andre eksonymer. Samtidig bruger vi også mange endonymer, især på større og mindre byer. For eksempel bruger vi endonymet München på dansk, mens man på engelsk bruger eksonymet Munich for den samme by.

I omtalen af befolkninger anses nogle eksonymer for at være stødende. Det gælder blandt andet lapper, der nu betegnes med endonymet samer, og sigøjnere, der i dag betegnes med endonymet romaer.

Ordtyper
Sprogforskning
Stednavne
Silver King

César Cuauhtémoc González Barrón (født d. 9. januar 1968, død 11. maj 2019), bedre kendt som Silver King, var en mexicansk wrestler.

Eksterne henvisninger 

 

Wrestlere fra Mexico
OTA

OTA, De forenede Havre- & Rismøller, A/S (oprindeligt Avena) er en dansk havregrynsproducent, kendt for produktet OTA Solgryn.

Virksomheden blev grundlagt 1898 som Avena og var en havremølle i Maribo. I 1917 skiftede firmaet navn til det nuværende. I 1930 tilsluttede OTA sig den amerikanske Quaker Oats-koncern, og tre år senere blev OTA Solgryn registreret varemærke. Virksomheden udvidede med fabrikker i bl.a. Nakskov og etablerede 1916 et hovedsæde på Islands Brygge i København. Domicilet lå på gaden Islands Brygge 39-41 indtil 2002, hvor det blev revet ned. Fabrikken i Nakskov brændte i 1917, men blev genopført. I 1980'erne flyttede OTA fabrikationen til England, hvilket ramte særligt Nakskov hårdt.

ØK havde i en periode indflydelse på OTA-fabrikken. Kompagniet deltog således i 1916 i udvidelsen af havregrynsfabrikkens aktiekapital til 2 mio. kr., således at virksomheden kom til at omfatte også behandlingen af ris, der føres til Danmark i kompagniets skibe og derefter blev afsat på hjemmemarkedet eller ved eksport. 

Ligesom mange andre fødevarevirksomheder var OTA kreativ, når varene skulle afsættes. I årene 1924-1942 udgav OTA nogle historiebøger, som man kun kunne få ved at samle mærker, der lå i OTA Solgryn-pakkerne. Børnene kunne enten indsende mærkerne eller gå ud til Islands Brygge og aflevere dem for at få sine bøger. I 1965-67 fandt OTA på at putte et flagspil i pakkerne med OTA Solgryn og Poppi.

Avenavej i Nakskov er opkaldt efter det oprindelige fabriksnavn.

Kilder 
 Virksomhedens hjemmeside
 Om OTA Flagspil
 Bryggens historie 

Etableret i 1898
Tidligere virksomheder i København
Fødevarevirksomheder i Danmark
Forsvundne bygninger, konstruktioner og anlæg i København
Mike Hawkins (musiker)

Mike Hawkins (født 'Mikkel Cox', 1991 – Århus, Danmark), er en dansk Producer og DJ, tidligere kendt som Eurohawk. Han har siden 2008 været aktiv under pseudonymet Mike Hawkins, primært i house.

Mike har spillet sammen med en del andre kendte DJ's, deriblandt Trentemøller, Sebastien Leger, Ferry Corsten, Marcus Schossow m.fl.

I 2010 havde Mike hele 3 tracks i verdens største radioshow, BBC Radio 1's Essential Mix, deriblandt singlen "Cherrycoke", i samarbejde med Pablo Oliveros, der er sat til at udkomme marts 2011.

Mike har opnået support på sine udgivelser fra bl.a. Sander van Doorn (hvis label, Doorn Records, han også har udgivet på), Ferry Corsten, Faithless, Erick Morillo, Fedde le Grand, Abel Ramos m.fl. 

Mike Hawkins er nævnt af Marcus Schossow i DJ MAG 2010 som Årets Breakthrough Producer 

I 2010 har han arbejdet en del sammen med DJ MAG Top100 DJ's Marcus Schossow og Daniel Kandi har ifølge en facebookopdatering to numre på vej med disse.

Mike Hawkins røg i 2010 på Sound of Copenhagen's liste over mest indflydelsesrige DJ's i det Københavnske natteliv, og har ligeledes også haft en udgivelse med på deres compilation, Sound of Copenhagen vol. 4 

Mike har i 2011 tracks ude på blandt andet Virgin / EMI og Sony m.fl.

Mike skabte i slutningen af 2012 pladeselskabet Megaton Records, der blandt andre huser artisterne Toby Green og Pablo Oliveros.

Singlen "Soldiers", som blev udgivet under Doorn Records, skabte meget hype om Mike Hawkins, der efterfølgende remixede Martin Garrix's "Wizard og Zedd's "Find you".

Referencer 

Dj's fra Danmark
Musikproducere fra Danmark
Christian Jacobsen

Christian Jacobsen (18. juli 1896 på Als – ?) var en dansk sønderjyde, som gjorde tjeneste i 1. verdenskrig.

Biografi 
Christian Jacobsens forældre var Jørgen Jacobsen og Kjestine Grau, der drev landbrug. Moderen døde inden han fyldte et år, og faderen giftede sig med sin hustrus søster, som døde da han var seks år gammel. 

Han var til session i juni 1915 og blev taget til infanteriet. I november 1915 blev han indkaldt, og uddannet i Rendsborg. I begyndelsen af juni 1916 afgik han til Frankrig, hvor han tjenestegjorde forskellige steder bag fronten. I slutningen af juli blev han tildelt Infanteri-regiment nr. 85. Med det afgik han til fronten. Regimentet blev i begyndelsen af august indsat ved Somme, hvor den britisk-franske offensiv var i gang. Den 31. august blev hans kompagni voldsomt beskudt af fransk artilleri og måtte derfor trække sig tilbage med svære tab. Blandt de savnede var Christian Jacobsen.

Hans breve er blevet renskrevet og stillet til rådighed i fuld omfang af Christian Jacobsens nevø, Jørgen H. Møller, Assens. Renskriften er tillempet nudansk retstavning, men særlige udtryk og dialekt er så vidt muligt søgt bevaret.

Eksterne henvisninger 
 Om Christian Jacobsen på eurobeast.dk

Danskere i 1. verdenskrig
Personer fra Sønderjylland (i Danmark)
Militærfolk fra Tyskland
Dyremaleri

Dyremaleri har fremstillingen af dyrelivet til hovedformål. Medens fremstillinger af dyr naturligvis træffes hyppig i hedensk og kristen Oldtid (den gode hyrde osv.), og dyrebilledet spiller en ikke ringe rolle i Middelalderens kunst i kirkens kalkmalerier, i miniaturer med videre, er det dog først i nyere tids kunst, at vi træffer det egentlige dyremaleri, dyremaleri som speciale.

I italiensk renæssance står Pisanello med hans fortræffelige dyretegninger ret isoleret, muligt påvirket af japansk kunst, der har sin styrke og står uovertruffet i dyremaleri. I Nederlandene holdt adskillige fremragende kunstnere sig inden for dyremaleris snævre kreds; van Eyck'erne viser vejen, Rubens bliver føreren; i hans spor går dygtige dyremalere som Frans Snyders, Jan Fyt og andre 17. århundredes hollændere dyrker med mesterskab husdyrenes liv: Paulus Potter og Adriaen van de Velde med især motiver af køer og får, Nicolaes Pietersz. Berchem, Karel Dujardin, Aelbert Cuyp, Philips Wouwerman, Melchior de Hondecoeter især motiver af fjerkræ og mange andre. Medens dyremaleri er ret sparsomt repræsenteret i 18. århundrede, gennem blandt andre Jean-Baptiste Oudry i Frankrig og Johann Elias Ridinger i Tyskland, bliver dyrmalernes tal næsten utallige i følgende århundrede. Her kan kun eksempelvis nævnes forskellige fremragende dyrkere af dyremaleri.

I England først og fremmest Edwin Henry Landseer samt Richard Ansdell, Briton Rivière; i Frankrig: Constant Troyon, Rosa Bonheur, Philippe Rousseau, Eugène Delacroix, Charles Jacque, Jacques Raymond Brascassat; i Holland og Belgien: Johannes Hubertus Leonardus de Haas, Eugène Joseph Verboeckhoven, Michel Marie Charles Verlat; i Schweiz: Jean Humbert (maler) og Rudolf Koller; i Tyskland: Albrecht Adam og Benno Adam), Friedrich Voltz, Anton Braith, Carl Steffeck, Franz Krüger, Albert Brendel; i Sverige: Nils Andersson (maler), John Arsenius, Gustaf Brandelius, Carl Wahlbom, Carl Fredrik Kiörboe og Bruno Liljefors; i Norge: Anders Askevold, Johannes Siegvald Dahl, Peter Nicolai Arbo, Karl Uchermann. I Danmark var Christian David Gebauer dyrmalernes nestor.

Fremragende er J.Th. Lundbye ved sin fine, natursande dyrekarakteristik; hans elskværdige lune kom også frem i dyrefablen, der er en særlig gren af dyremaleri og har givet lejlighed til mange satiriske fremstillinger, således af tyskeren Wilhelm von Kaulbach og franskmanden Jean Ignace Isidore Gérard. Blandt danske kan endvidere nævnes: Christian Holm, Carlo Eduardo Dalgas med billeder af får, Otto Bache, Theodor Philipsen, M. Therkildsen, Valdemar Irminger, N.P. Mols, fuglemalerne Johannes Larsen, Vilhelm Theodor Fischer og Knud Kyhn; Adolf Henrik Mackeprang, Simon Simonsen, Johannes Resen Steenstrup.

Se også 

 Arkitekturmaleri
 Blomstermaleri
 Genremaleri
 Historiemaleri
 Landskabsmaleri
 Marinemaleri
 Portrætmaleri
 Slagmaleri
 Stilleben
 Vedutmaleri
 Maleriets historie

Maleri
Heinrich Knust

Heinrich Knust (4. april 1874 i Højrup – ?) var en dansk sønderjyde, som gjorde tjeneste i 1. verdenskrig.

Liv og gerning 
Knusts far var pottemager og var indvandret fra Lauenburg til Højrup, hvor han giftede sig med pottemagerens enke. Heinrich Knust var landmand og gift. Ved sin indkaldelse havde han tre børn.

I slutningen af 1915 blev han indkaldt og kom til Oberhof i Elsaß for at blive uddannet. I august 1916 ankom han til Østfronten, hvor han var soldat i en landstormsbataljon, som mest forrettede arbejdstjeneste af forskellig art: tærskning, brændehentning etc. Han kom også til at gøre vagttjeneste i skyttegravene. I begyndelsen af marts vendte han tilbage til Tyskland. Her udførte han forskellige former for vagttjeneste, blandt andet bevogtning af jernbaner og af russiske fanger.

Det vides ikke om han blev i Tyskland til krigens slutning, men spredte noter bag i hans dagbog tyder på, at han var hjemme det meste af 1918. Han overlevede i al fald krigen og vendte tilbage til kone og børn i Højrup.

Eksterne henvisninger 
 Om Heinrich Knust på eurobeast.dk

Militærfolk fra Tyskland
Danskere i 1. verdenskrig
Personer fra Sønderjylland (i Danmark)
Nakhi

Nakhi eller (pinyin efter det kinesiske navn) naxi (forenklet kinesisk: 纳西族; traditionel kinesisk: 納西族; pinyin: Nàxī zú) er en af 56 folkegrupper som er officielt anerkendt i Kina.

De fleste nakhi bor i Yunnan-provinsen i det sydvestlige Kina, hvor de er en af 25 minoriteter. Det blåklædte folk er blandt andet kendt for kvindernes fremtrædende rolle i samfundet, og børnene var blandt andet morens ejendom. Det findes mellem 260.000-300.000 nakhi og centrum for nakhi-kulturen er byen Lijiang, som står på UNESCOs liste over verdens kulturarv. Det siges, at nakhiene nedstammer fra tibetanske nomader.

Nakhi-folkets shamaner bruger traditionelt deres eget billedskriftsprog kaldt donga (hieroglyfer). Til trods for at det er et relativt enkelt skriftsprog findes der i dag ikke mange nakhi som kan skrive det.

Folkeslag i Kina
Yunnan
Johannes Siegvald Dahl

Johannes Siegvald Dahl (født 16. august 1827 i Dresden, død 15. juni 1902 sammesteds) var en tysk/norsk maler.

Johannes Siegvald Dahl er søn af Johan Christian Dahl. Sin første ledelse i malerkunsten fik han af faderen og senere af dyremaleren Johann Friedrich Wilhelm Wegener. Og dyremaleriet dyrkede han stadig senere, men ved siden deraf også portrætmaleriet. 1851 rejste han til London for nøjere at studere Edwin Landseers kunst og til Paris, hvilke stæder han flere gange besøgte. Dresden-Galeriet ejer to billeder af ham: Fejlskud (1861) og Færge i Telemarken (1863). Af hans mange andre i forskellige museer og samlinger spredte billeder kan nævnes: Vildænder overfaldne af Ræv (1868) i museet i Hannover, Ræv paa Lur efter Ænder (1874, raderet af Petzsch), Kostald med Køer (1882) og flere. Han blev æresmedlem af Dresden-Galeriet 1864. Af hans portrætter må fremhæves det udmærkede billede af justitiarius G.J. Bull og billedet af faderen, professor Dahl (1850, Bergens billedgalleri). Dahl testamenterede ved sin død en stor samling af sin faders studier og tegninger til kunstmuseet i Oslo og Bergens billedgaleri.

Kilder 

 

Dyremalere
Malere fra Tyskland
Malere fra Norge
Personer fra Düsseldorf
Bioaerosol

Bioaerosoler er mikroskopiske luftbårne partikler (aerosoler) af biologisk oprindelse eller egentlig luftbåren mikroskopisk liv. Eksempler på bioaerosoler er plantepollen, bakteriesporer, svampesporer og algesporer.

I gartnerier (især i drivhuse) kan bioaerosoler forekomme i sådanne mængder, at de kan være sundhedsfarlige – eksempelvis i form af svampesporer og støv fra jord og planterester.

Vejrvirkning 
Visse bioaerosoler i atmosfæren (kan) reagere med visse stoffer og bliver hygroskopiske og er med til at danne skyer og tåge. Det viser sig at mange landplanter danner store mængder af bioaerosolen isopren
og visse udbredte planktonarter danner store mængder af bioaerosolen dimethylsulfid.

Kilde/referencer 

 
Arbejdsmiljø
Moderkors

Moderkors (tysk: Ehrenkreuz der deutschen Mutter, også kaldt Mutterkreuz) var en udmærkelse under det tredje rige.

Den første kvinde til at modtage udmærkelsen var Magda Goebbels, som var gift med Nazi-Tysklands propagandaminister Joseph Goebbels. Parret havde seks børn, og Magda fik derfor tildelt Moderkorset i sølv.

Historie 
Udmærkelsen blev etableret den 16. december 1938 som en del af Adolf Hitlers initiativ for at øge væksten af den ariske population. Kun kvinder af ren arisk slægt kunne modtage udmærkelsen. Korsene blev uddelt årligt den 12. august og på den anden søndag i maj. Korset kom i 2 udgaver, type 1 og type 2.

Korset havde 3 klasser:
 Guld – for 8 eller flere børn
 Sølv – for 6 eller 7 børn
 Bronze – for 4 eller 5 børn

Design 
Normalt brugtes malteserkors, men Moderkorset var forlænget i bunden og dermed et latinsk kors. På aversen er armene på korset dækket af blå emalje med en hvid emaljestribe yderst. I midten er en ring med teksten: “DER DEUTSCHEN MUTTER” (til den tyske mor) omkring et sort hagekors, som har hvid bagrund. På reversen på type 1 står inskriptionen “Das Kind adelt die Mutter” og Hitlers signatur, og på type 2 står der datoen “16. Dezember 1938” og ligeledes Hitlers signatur.

Korsene havde blåt bånd med to hvide striber på siderne.

Galleri 

Ordener, dekorationer og medaljer fra Nazi-Tyskland
Etableret i 1938
Ophørt i 1944
Rigsminister

Rigsminister (tysk: Reichsminister) var titlen for ministre i den tyske centralregering under Weimarrepublikken og Nazi-Tyskland, 1919-1945.

Titler
Tysklands politik
Markusskolen

Markusskolen er en kristen friskole oprettet i 1979. Skolen har adresse på Stenhuggervej i Esbjergforstaden Sædding.
Skolen har ca. 270 elever fra 0.-9. klasse. Derudover er der en børnehave med ca. 50 børn.

Skolen virkede de første år i Luthersk Missions hus på Stenhuggervej i Esbjerg. I 1982 byggedes den første egentlige skolebygning, og skolen har siden udvidet ad flere omgange. I 2007 blev der tilbygget en idrætshal, og siden har skolen udvidet med flere lokaler i 2013 og 2017.

Eksterne henvisninger 
 Markusskolens hjemmeside

Se også 
Foreningen af Kristne Friskoler

Friskoler i Danmark
Etableret i 1979
Uddannelsesinstitutioner i Esbjerg
Balskov

Balskov eller Balskovgård er en gård i Mørkesogn beliggende mellem landbyerne Rodskov og Bale i Syddjurs Kommune. Gården var fra gammel tid to gårde, der hørte under Rosenholm. Gårdene blev 1843 slået sammen til en proprietærgård på godt 200 tdr. land af lensbaron Hans Henrik Rosenkrantz. Den blev overdraget baronens yngre broder Iver Holger Christian Rosenkrantz, som tilkøbte yderligere en gård, således at Balskov fik et tilliggende på ca. 300 tdr. land. 1893 kom gården igen under Rosenholm, hvor under den forblev, indtil Rosenholms godsbesiddelser gik i opløsning i 1936-37. Lensbaron Hans Rosenkrantz havde blandt andet grundet lensafløsningen dog forinden udstykket ca. 200 tdr. land af jorden, og Balskov var herefter kun en mindre ejendom. Gården tilhørte indtil 1943 baronens enke, lensbaronesse Esther Rosenkrantz, hvorefter den solgtes til skovrider F. Ogstrup. Herefter er gården overdraget til F. Ogstrups datter og i 1990 til tredje generation.

Ejerliste 

 1843-1879: Iver Holger Christian baron Rosenkrantz
 1879-1893: Peter Christian lensbaron Rosenkrantz
 1893-1936: Hans Carl Oluf lensbaron Rosenkrantz 
 1936-1943: Esther lensbaronesse Rosenkrantz
 1943-1972: F. Ogstrup
 1972-1990: J. Laage Ogstrup
 1990-        : Tine og Claus Laage Kjeldsen

Kilder 
 Trap Danmark, 5. udg. Randers Amt, bind VII. 1963

Bygninger, konstruktioner og anlæg i Syddjurs Kommune
Proprietærgårde
Gårde i Danmark
Iver Holger Christian Rosenkrantz

Iver Holger Christian baron Rosenkrantz (13. september 1808 på Clausholm – 22. juni 1887 i Skanderborg) var en dansk baron og medlem af Landstinget.

Iver Holger Christian Rosenkrantz var søn af kaptajn Holger baron Rosenkrantz og Sophie Benedicte von Bülow og yngre broder til lensbaron Hans Henrik Rosenkrantz til Rosenholm. Han blev født på Clausholm, og han havde sin opvækst både der og i Holsten på godset Haseldorf, hvor faderen var godsbestyrer. Han gik fire år på gymnasiet i Altona, men fik privat studentereksamen i 1828. I 1836 blev han cand. jur. 1841 udnævnt til kammerjunker. Fra 1853-56 medlem af Landstinget. Ligeledes i årene 1848-54 medlem af Randers Amtsråd. 1861 udnævnt til hofjægermester. Fra 1862-80 formand for landboforeningerne ved Kalø Vig og 1874 medlem af den foreløbige komite for Århus-Ryomgård Banen. I årene 1863-80 tillige landvæsenskommissær. 1873 udnævnt til Ridder af Dannebrog og 1880 kammerherre.

Iver Holger Rosenkrantz' ældre broder Hans Henrik Rosenkrantz oprettede 1843 gården Balskov ved sammenlægning af to gårde under Stamhuset Rosenholm. Gården blev overdraget Iver Holger, som udvidede den ved tilkøb af endnu en gård. Balskov blev 1879 solgt til brorsønnen Peter Christian Rosenkrantz-Charisius.   

Han blev 8. september 1841 gift i Granslev Kirke med Karen Hedevig de Lichtenberg (1810-1902). Ægteskabet var barnløst.

Kilder 
 Danmarks Adels Aarbog 1985-87.

Iver Holger Christian
Landstingsmedlemmer i 1850'erne
Riddere af Dannebrog
Baroner fra Danmark
Amtsrådsmedlemmer
Jurister fra Danmark
Kammerherrer fra Danmark
Hofjægermestre fra Danmark
Crash Twinsanity

Crash Twinsanity er det ellevte spil i Crash Bandicoot-serien, selv om det er det femte kronologisk set. Det blev udgivet af Vivendi Universal Games og udviklet af Traveller's Tales til PlayStation 2 og Xbox. Det blev udgivet i Nordamerika den 28. september 2004 og i Europa den 8. oktober 2004.
Spillets historie foregår tre år efter begivenhederne i Crash Bandicoot: The Wrath of Cortex, og følger hovedpersonen og den vigtigste antagonist i serien, Crash Bandicoot og Doctor Neo Cortex, da de er tvunget til at arbejde sammen om at stoppe de onde Twins, en duo af papegøjer, der planlægger at ødelægge Wumpa Island (N. Sanity) og stjæle Dr.Neo Cortex's hjerne.

Gameplay 
Crash Twinsanity adskiller sig væsentligt i gameplay fra sin forgænger Crash Bandicoot: The Wrath of Cortex. Spillet er stort set spillet i en frit rummelig stil, og plottet er nu skubbet frem ved at gå gennem niveauer, i stedet for at indsamle krystaller.
Gems spredt i hele niveauer kan indhentes til at låse ekstraudstyr op såsom concept art. Crash's kontrolstil er stort set den samme som de tidligere spil, selv om han ikke har forskellige nye manøvre. Ligesom Jak og Daxter-serien, er Crash undervejs ledsaget af en anden karakter, i dette tilfælde hans ærkefjende Doctor Neo Cortex. Crash kan bruge Cortex som en hammer, udføre et snurre-angreb, mens du holder på ham, kaste ham over huller for at aktivere kontakter, og kan endda bruge ham som et snowboard.

I nogle områder af spillet, såsom Academy of Evil, vil Cortex gå solo, bevæbnet med en strålepistol og en begrænset mængde ammunition hvor han skal bekæmpe  forstanderinden af Academy of Evil Madame Amberly. En anden kontrollerbar karakter er Cortex's niece, Nina Cortex. Hun kæmper gennem niveauerne ved at bruge sine mekaniske arme og klatreevner. I den allersidste del af spillet, skal man styre alle 3 på skift. Crash går til sidst ind i robotten, kendt som Mecha-Bandicoot. Han er den sidste spilbar karakter og kan skyde plasmastråler.

Computerspil fra 2004
Crash Bandicoot
PlayStation 3-spil
PlayStation Portable-spil
Game Boy Advance-spil
Xbox-spil
Niels Lindvig

Niels Lindvig (født 15. juli 1953) er en dansk journalist og radiovært ansat på DRs P1. Hans stofområder er Nord- og Sydamerika, Storbritannien og Irland.

Han er uddannet fra Danmarks Journalisthøjskole 1977 og har siden 1982 været medlem af redaktionen på Udefra og Orientering. Han var studievært på Orientering Søndag, siden programmet  begyndte at sende i 1995 til dets ophør i maj 2011.

Niels Lindvig har været fast på Orientering, hvor han har dækket Nord- og Sydamerika, Storbritannien og Irland. Desuden er han fast tilknyttet British Irish Interparliamentary Body siden 1995.

Niels Lindvig blev i september 2014 som den ene af to journalister i DR Nyheder fyret som led i en sparerunde, hvor 101 medarbejdere i DR blev afskediget.
Peter Viggo Jakobsen betegnede ham da som "en af de få tilbageværende udenrigskorrespondenter i Danmark, som ikke bare står og læser op fra topmødeerklæringer, tæller bombenedslag, eller som bare stikker mikrofoner op i hovedet på politikerne" og opfordrede til at man genovervejede fyringen.
Niels Lindvig fik stor opbakning fra kolleger og lyttere, bl.a. valgte mange at skrive under på en protest mod fyringen. 

Efter mere end 30 år på DR, har han arbejdet for Radio24syv og TV2. 

I 2017 indgik Niels Lindvig forlig med DR om aftrædelsesvilkårene.

Henvisninger 

Journalister fra Danmark
Ansatte i DR
Radioværter fra Danmark